# Csölle

### A Wikipédiából, a szabad lexikonból.

Csölle (szlovákul Rovinka, 1948-ig Čela, 1960-ig Štefánikovce, németül Waltersdof) község Szlovákiában a Pozsonyi kerületben a Szenci járásban. Alsó- és Felsőcsölle egyesítése. 2001-ben 1274 lakosából 1127 szlovák és 95 magyar volt.

## [szerkesztés] Fekvése

Pozsonytól 10 km-re délkeletre fekszik.

## [szerkesztés] Története

Alsócsöllét 1235-ben, Felsőcsöllét 1532-ben említik először. Egykori várkastélyát 1441-ben Erzsébet királyné zsoldosai építették az esztergomi érsekség birtokán. Még abban az évben ifj. Rozgonyi István foglalta el I. Ulászlónak és adományba kapta. Valószínűleg a helyére épült a falu mai kastélya. 1553-ban az esztergomi érsekségnek a falu 7 portája, Farkas Ignácnak pedig 4 portája adózott.1682-ben a falu lakosait az árvíz és a tűzvész okozta gazdasági károk miatt felmentették az adófizetés alól. Alsó- és Felsőcsöllét 1913-ban egyesítették. 1910-ben 524, többségben német lakosa volt, jelentős magyar kisebbséggel. A trianoni békeszerződésig Pozsony vármegye Somorjai járásához tartozott. 1930-ban még a község lakosainak közel háromnegyede német volt, akiket a II. világháború után kitelepítettek, helyükre szlovákok költöztek. 1948 és 1960 között Milan Rastislav Štefaník (1880-1919) szlovák asztronómus, katona és politikus, az önálló Csehszlovákia egyik megteremtőjének nevét viselte.

## [szerkesztés] Nevezetességei

- A Szentháromság tiszteletére szentelt római katolikus temploma 1798-ban épült.

## [szerkesztés] Külső hivatkozások

- Hivatalos honlap
- Községinfó
- Csölle Szlovákia térképén
- Horváthová Margita:Német betelepítés a Csallóközbe

A lap eredeti címe "http://hu.wikipedia.org../../../c/s/%C3%B6/Cs%C3%B6lle.html"

Kategória: Szlovákia települései

##### Views

- Szócikk
- Vitalap
- Aktuális változat

##### Keresés

##### Más nyelveken

- Slovenčina